Island & Færøerne i én rejse
Kombiner Island og Færøerne
På vej til og fra Island sejler Norröna forbi Færøerne. Hvorfor ikke benytte muligheden for at besøge Færøerne, når Norröna alligevel lægger til i Tórshavn? Der er mulighed for et stop på Færøerne i vores sommersejlads. Du kan vælge at tage et stop på Færøerne på vej til Island eller på vej hjem fra Island. Denne mulighed med stop på Færøerne, findes som tilkøbsmulighed både til kør-selv-rejse og som pakkerejse.
Mulighed 1 – i sommersæson
Tirsdag: Afrejse Hirtshals
Torsdag: Ankomst Seyðisfjörður 1 eller 2 ugers ophold
Torsdag: Afrejse Seyðisfjörður
Fredag: Ankomst Tórshavn 3 dages ophold
Søndag: Afrejse Tórshavn
Mulighed 2 – i sommersæson
Lørdag: Afrejse Hirtshals
Søndag: Ankomst Tórshavn 3 dages ophold
Onsdag: Afrejse Tórshavn
Mulighed 3 – udenfor sommersæson
Mandag: Ankomst Tórshavn 7 dages ophold
Mandag: Afrejse Tórshavn
Tirsdag: Ankomst Seyðisfjörður 8 eller 15 dages
Onsdag: Afrejse Seyðisfjörður
Vi hjælper gerne med enhver indkvartering, du måtte have brug for. Der er flere overnatningsmuligheder i hovedstaden Tórshavn, samt i de mindre landsbyer udenfor Tórshavn. Venligst kontakt os på 96 558 500​ eller booking@smyrilline.dk, og vi hjælper gerne.​
Kør-selv-ferie med overnatning – en eller to uger på Island & 3 nætter på Færøerne.
Der er mange ting, du kan se og opleve på Færøerne.
Vi har lavet et forslag til, hvordan du planlægger dine dage på Færøerne, når du kun har tre dage på øerne.
Det vil give dig et indblik i kultur og byliv i den charmerende hovedstad Tórshavn og storslåede naturoplevelser.
Se venligst vores forslag nedenfor.
I bygden Gásadalur ligger Færøernes mest kendte vandfald, Múlafossur, der falder ned i Atlanterhavet. Blandt de karakteristiske huse med græstag ligger Gásadalsgarður, som er et guesthouse med tilhørende café. Her kan du nyde landsbyidyllen og hjemmelavede færøske specialiteter. På vej til og fra Gásadalur passerer du bygden Sandavágur, hvor den hyggelige café Fiskastykkið ligger. Her kan du både få frokost samt kaffe og kage.